CELEX: 31981D0970
Language: el
Date: 1981-12-03 00:00:00
Title: 81/970/EOK: Απόφαση τού Συμβουλίου τής 3ης Δεκεμβρίου 1981 περί προσωρινής εφαρμογής στήν Μπελίζε τού καθεστώτος πού προβλέπεται από τήν απόφαση 80/1186/EOK περί συνδέσεως υπερποντίων χωρών καί εδαφών μέ τήν Ευρωπαϊκή Οικονομική Κοινότητα

Avis juridique important

|

31981D0970

81/970/EOK: Απόφαση τού Συμβουλίου τής 3ης Δεκεμβρίου 1981 περί προσωρινής εφαρμογής στήν Μπελίζε τού καθεστώτος πού προβλέπεται από τήν απόφαση 80/1186/EOK περί συνδέσεως υπερποντίων χωρών καί εδαφών μέ τήν Ευρωπαϊκή Οικονομική Κοινότητα  

Επίσημη Εφημερίδα αριθ. L 355 της 10/12/1981 σ. 0051

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 3ης Δεκεμβρίου 1981  περί προσωρινής εφαρμογής στη Μπελίζε του καθεστώτος που προβλέπεται από την απόφαση 80/1186/ΕΟΚ περί συνδέσεως υπερποντίων χωρών και εδαφών με την Ευρωπαϊκή Οικονομική Κοινότητα  (81/970/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την απόφαση 80/1186/ΕΟΚ του Συμβουλίου της 16ης Δεκεμβρίου 1980 περί συνδέσεως υπερποντίων χωρών και εδαφών με την Ευρωπαϊκή Οικονομική Κοινότητα (1), και ιδίως το άρθρο 142 παράγραφος 2 δεύτερο εδάφιο,  την πρόταση της Επιτροπής,  Εκτιμώντας:  ότι, με βάση το άρθρο 142 παράγραφος 2 δεύτερο εδάφιο της αποφάσεως 80/1186/ΕΟΚ, το καθεστώς που προβλέπεται από την απόφαση αυτή θα μπορεί να εξακολουθήσει να ισχύει προσωρινά, υπό τις προϋποθέσεις που καθορίζονται από το Συμβούλιο, στις χώρες και τα εδάφη που αποκτούν την ανεξαρτησία τους·  ότι η Μπελίζε, που αναφέρεται στο παράρτημα Ι της εν λόγω αποφάσεως, απέκτησε την ανεξαρτησία της στις 21 Σεπτεμβρίου 1981 ·  ότι πρέπει να ληφθεί απόφαση για τη συνέχιση της προσωρινής εφαρμογής, στο κράτος αυτό, του καθεστώτος που προβλέπεται στην εν λόγω απόφαση·  ότι η δεύτερη σύμβαση ΑΚΕ-ΕΟΚ της Λομέ είναι, σύμφωνα με τη διαδικασία που προβλέπεται στο άρθρο 185, ανοικτή στην προσχώρηση χώρας ή εδάφους που αναφέρεται στο τέταρτο μέρος της συνθήκης και που έγινε ανεξάρτητο· ότι η προσχώρηση αυτή μπορεί να πραγματοποιηθεί μόνο κατόπιν αιτήσεως του ενδιαφερομένου κράτους και εγκρίσεώς της από το Συμβούλιο Υπουργών ΑΚΕ-ΕΟΚ·  ότι η Μπελίζε κατέθεσε αίτηση προσχωρήσεως στη δεύτερη σύμβαση ΑΚΕ-ΕΟΚ,  ΑΠΟΦΑΣΙΖΕΙ:  Άρθρο 1  Το καθεστώς που προβλέπεται από την απόφαση 80/1186/ΕΟΚ ισχύει προσωρινά για τη Μπελίζε μέχρι την προσχώρησή της στη δεύτερη σύμβαση της Λομέ.  Άρθρο 2  Τα ζητήματα σχετικά με την εφαρμογή της αποφάσεως 80/1186/ΕΟΚ στη Μπελίζε αντιμετωπίζονται, εάν παραστεί ανάγκη, με απευθείας επαφές μεταξύ των αρμοδίων αρχών του κράτους αυτού και της Κοινότητος.  Άρθρο 3  Η παρούσα απόφαση αρχίζει να ισχύει από την ημέρα της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 21 Σεπτεμβρίου 1981.  Έγινε στις Βρυξέλλες, στις 3 Δεκεμβρίου 1981.  Για το Συμβούλιο  Ο Πρόεδρος  T. KING  (1) ΕΕ αριθ. L 361 της 31. 12. 1980, σ. 1.